
68 DR.30.09.2021 
 
kalau boleh kita menaikkan tarif ini untuk kita adakan satu industri di mana kita boleh guna 
pakai untuk masa depan yang akan datang.  

Saya mengakhiri ucapan saya dengan sokongan untuk RMKe-12 yang telah 
dibentangkan. Terima kasih Tuan Yang di-Pertua.  

Tuan Yang di-Pertua: Terima kasih Yang Berhormat Kuala Langat. Yang 
Berhormat Tuaran. Sebagai ketua parti walaupun Yang Berhormat Tuaran hanya 
berkeseorangan, saya beri juga 15 minit. Tidak ada diskriminasi. Masa sudah berjalan.  

 

4.22 ptg.  

 Datuk Seri Panglima Wilfred Madius Tangau [Tuaran]: Terima kasih Tuan 
Yang di-Pertua kerana memberi peluang pada Tuaran untuk turut serta membahaskan 
RMKe-12 yang telah dibentangkan oleh Yang Amat Berhormat Perdana Menteri pada 
Isnin, 27 September 2021 yang lalu.  

Sejak Rancangan Malaysia Pertama sehingga ke Rancangan Malaysia Ke-12, 
perenggan pertama dalam mukadimah dalam dokumen Rancangan-rancangan Malaysia 
tersebut telah meletakkan perpaduan sebagai objektif utama dan penting.  

Dalam dokumen RMKe-12, perkataan “inklusif” telah digunakan. Walaupun 
dokumen-dokumen Rancangan Malaysia sebelum ini telah menggunakan perkataan yang 
lain seperti “perpaduan”, “bersatu-padu” dan sebagainya, namun tujuannya adalah sama 
iaitu mencapai perpaduan nasional.  

 Namun setelah 11 Rancangan Malaysia dilaksanakan, perpaduan masyarakat 
serta perpaduan nasional di Malaysia bukan pula bertambah baik sebaliknya bertambah 
buruk. Kalau dulu tidak kedengaran suara-suara seperti Sabah Sarawak Keluar Malaysia 
(SSKM), hari ini sudah ada parti politik yang menjadikan agenda keluar Malaysia sebagai 
agenda perjuangan mereka.  Kenapa semua ini berlaku? Apakah yang sudah terjadi? 
Selama 58 tahun pembentukan Malaysia dan setelah 11 Rancangan Malaysia 
dilaksanakan. Kesemua Rancangan Malaysia tersebut cantik-cantik di atas kertas tetapi 
apabila sampai proses pelaksanaannya, tiba-tiba dibangkitkan dasar-dasar dan program-
program anti perpaduan dan anti inklusiviti seperti Pekeliling 1982 yang menghalang kaum 
tertentu daripada menggunakan beberapa kalimah ataupun perkataan. 

 Tiba-tiba program Digital MARA ekoran daripada insiden Low Yat dilaksanakan 
dan sekarang tiba-tiba dasar 51 peratus bumiputera dalam sektor logistik dan 
penghantaran mahu dilaksanakan. Saya ingin bertanya kepada Perdana Menteri, apakah 
dasar 51 peratus yang dicadangkan itu telah terkandung dalam Rancangan Malaysia Ke-
11. Pada Tuaran, jawapannya tidak ada. Saya tidak nampak. Justeru, kenapa tiba-tiba 
dibangkitkan sekarang? Apakah ini disebabkan adanya agenda politik? Apakah sengaja 
mahu bangkitkan sentimen kaum? Bukankah ini anti perpaduan? Bukankah ini anti 
inklusiviti?  

Bukankah ini tidak mengikuti dasar-dasar yang diperkenalkan dalam Rancangan 
Malaysia Ke-11 dan kini Rancangan Malaysia Ke-12. Apakah dasar-dasar ini yang 
membantu mencapai objektif Rancangan Malaysia Ke-12? Tuaran minta jawapan dari 
Menteri EPU, Menteri Kewangan dan Menteri Perpaduan Negara dalam perkara ini.  

Di sesetengah negara seperti Singapura tidak ada Kementerian Perpaduan 
Negara sebaliknya pelbagai cabaran perpaduan ditangani melalui pelaksanaan dasar, 
program dan projek oleh setiap kementerian. Bermula daripada Perdana Menteri, semua 
Menteri bercakap fasal perpaduan, kemakmuran dan inklusiviti. Tuan Yang di-Pertua, 
pendekatan seperti ini bukan sahaja berjaya menjimatkan kos pembangunan tetapi juga 
sangat berkesan mencapai objektif perpaduan nasional.  

Oleh itu Tuaran mencadangkan supaya diwujudkan unit perpaduan di setiap 
kementerian seiring dengan Unit Penyertaan Bumiputera di setiap kementerian. Akan 
tetapi Tuaran mintalah agar Unit Penyertaan Bumiputera tersebut supaya dinamakan 
semula sebagai Unit Bumiputera dan Orang Asal. Ingat, Orang Asli tidak dimasukkan 
dalam konsep bumiputera dan ditadbir urus dan hanya satu agensi yang bernama JAKOA. 
Ingat juga apabila bercerita dengan konsep bumiputera ini dan terjumpa nama-nama 



kalau boleh kita menaikkan tarif ini untuk kita adakan satu industri di mana kita boleh guna pakai untuk masa depan yang akan datang. Saya mengakhiri ucapan saya dengan sokongan untuk RMKe-12 yang telah dibentangkan. Terima kasih Tuan Yang di-Pertua. Tuan Yang di-Pertua: Terima kasih Yang Berhormat Kuala Langat. Yang Berhormat Tuaran. Sebagai ketua parti walaupun Yang Berhormat Tuaran hanya berkeseorangan, saya beri juga 15 minit. Tidak ada diskriminasi. Masa sudah berjalan. 4.22 ptg. Datuk Seri Panglima Wilfred Madius Tangau [Tuaran]: Terima kasih Tuan Yang di-Pertua kerana memberi peluang pada Tuaran untuk turut serta membahaskan RMKe-12 yang telah dibentangkan oleh Yang Amat Berhormat Perdana Menteri pada Isnin, 27 September 2021 yang lalu. Sejak Rancangan Malaysia Pertama sehingga ke Rancangan Malaysia Ke-12, perenggan pertama dalam mukadimah dalam dokumen Rancangan-rancangan Malaysia tersebut telah meletakkan perpaduan sebagai objektif utama dan penting. Dalam dokumen RMKe-12, perkataan "inklusif" telah digunakan. Walaupun dokumen-dokumen Rancangan Malaysia sebelum ini telah menggunakan perkataan yang lain seperti "perpaduan", "bersatu-padu" dan sebagainya, namun tujuannya adalah sama iaitu mencapai perpaduan nasional. Namun setelah 11 Rancangan Malaysia dilaksanakan, perpaduan masyarakat serta perpaduan nasional di Malaysia bukan pula bertambah baik sebaliknya bertambah buruk. Kalau dulu tidak kedengaran suara-suara seperti Sabah Sarawak Keluar Malaysia (SSKM), hari ini sudah ada parti politik yang menjadikan agenda keluar Malaysia sebagai agenda perjuangan mereka. Kenapa semua ini berlaku? Apakah yang sudah terjadi? Selama 58 tahun pembentukan Malaysia dan setelah 11 Rancangan Malaysia dilaksanakan. Kesemua Rancangan Malaysia tersebut cantik-cantik di atas kertas tetapi apabila sampai proses pelaksanaannya, tiba-tiba dibangkitkan dasar-dasar dan program- program anti perpaduan dan anti inklusiviti seperti Pekeliling 1982 yang menghalang kaum tertentu daripada menggunakan beberapa kalimah ataupun perkataan. Tiba-tiba program Digital MARA ekoran daripada insiden Low Yat dilaksanakan dan sekarang tiba-tiba dasar 51 peratus bumiputera dalam sektor logistik dan penghantaran mahu dilaksanakan. Saya ingin bertanya kepada Perdana Menteri, apakah dasar 51 peratus yang dicadangkan itu telah terkandung dalam Rancangan Malaysia Ke- 11. Pada Tuaran, jawapannya tidak ada. Saya tidak nampak. Justeru, kenapa tiba-tiba dibangkitkan sekarang? Apakah ini disebabkan adanya agenda politik? Apakah sengaja mahu bangkitkan sentimen kaum? Bukankah ini anti perpaduan? Bukankah ini anti inklusiviti? Bukankah ini tidak mengikuti dasar-dasar yang diperkenalkan dalam Rancangan Malaysia Ke-11 dan kini Rancangan Malaysia Ke-12. Apakah dasar-dasar ini yang membantu mencapai objektif Rancangan Malaysia Ke-12? Tuaran minta jawapan dari Menteri EPU, Menteri Kewangan dan Menteri Perpaduan Negara dalam perkara ini. Di sesetengah negara seperti Singapura tidak ada Kementerian Perpaduan Negara sebaliknya pelbagai cabaran perpaduan ditangani melalui pelaksanaan dasar, program dan projek oleh setiap kementerian. Bermula daripada Perdana Menteri, semua Menteri bercakap fasal perpaduan, kemakmuran dan inklusiviti. Tuan Yang di-Pertua, pendekatan seperti ini bukan sahaja berjaya menjimatkan kos pembangunan tetapi juga sangat berkesan mencapai objektif perpaduan nasional. Oleh itu Tuaran mencadangkan supaya diwujudkan unit perpaduan di setiap kementerian seiring dengan Unit Penyertaan Bumiputera di setiap kementerian. Akan tetapi Tuaran mintalah agar Unit Penyertaan Bumiputera tersebut supaya dinamakan semula sebagai Unit Bumiputera dan Orang Asal. Ingat, Orang Asli tidak dimasukkan dalam konsep bumiputera dan ditadbir urus dan hanya satu agensi yang bernama JAKOA. Ingat juga apabila bercerita dengan konsep bumiputera ini dan terjumpa nama-nama.